Ціха і самотна Карнелія і Ксаверыя жылі ў Гродне пад наглядам улад і апекай роднага дзядзькі. Яшчэ некалькі разоў рашучая Ксаверыя пісала прашэнні аб дазволе абвянчацца ў Сібіры з Вягеліным. Як сапраўдная каталічка яна не магла парушыць слова, дадзенае жаніху ў касцёле пад час заручын. Усе яе прашэнні засталіся без адказу. Пяшчотная Карнелія аднойчы спрабавала таемна пакінуць Гродна і дабрацца да Сібіры. Пільныя жандары перахапілі яе адразу за горадам і вярнулі назад.